Vrou sterf toe sy glo van betogers vlug | Maroela Media
Paramedici op die toneel. (Foto: Verskaf)
'n Vrou is dood en twee mans ernstig beseer toe hulle Maandagoggend deur die dak van 'n Durbanse winkelsentrum geval het terwyl hulle glo van 'n groep betogers gevlug het.
Garrith Jamieson, woordvoerder van Rescue Care, het gesê paramedici is omstreeks 09:20 na 'n winkelsentrum op Inandaweg in Springfield Park in die stad ontbied waarna polisie hulle na die toneel begelei het waar 'n vrou, vermoedelik 45 jaar oud, deur die dak van die winkelsentrum geval het. Jamieson beweer die vrou het van betogers weggehardloop.
Hy verduidelik dat 'n deel van dié dak se plafon van perspeks gemaak is en dat die vrou drie meter deur dié deel van die plafon tot op die grond geval het.
Die dak waardeur die vrou geval het. (Foto: Verskaf)
Die vrou het ernstige beserings tydens haar val opgedoen en daar was niks wat paramedici vir haar kon doen nie. Sy is op die toneel dood verklaar, het Jamieson gesê.
Twee mans is ook gedurende die chaos beseer toe hulle volgens Jamieson ook van die betogers gevlug en deur die dak geval het. Albei is ernstig beseer en deur paramedici op die toneel gestabiliseer voordat hulle na 'n hospitaal geneem is.
Volgens Jamieson was die polisie en metropolisie op die toneel nadat die betoging in die gebied opgvlam het.
Volgens Zwane is dit egter nog nie in dié stadium duidelik of die voorval aan die betoging toegeskryf kan word nie. "Betogings kom oral in daardie gebied voor," het Zwane wel gesê. Hy kon nie meer besonderhede omtrent vanoggend se betoging verskaf nie.
Jammer hul moes met hul lewens boet maar ongelukkig is geweldadige betogings wettig en n allerdaagse ding in nuwe SA.
Dankie aan die voorgangers en hul simpel uitlatings. (Mense kan staak om hul lewensgehalte te verbeter) Wanneer gaan daar nuwe wette kom wat ons veiligheid kan "waarborg"?
So dit is maar net fine? Die BETOGERS se reg om te BETOOG neem iemand anders se REG om te lewe weg? Waar is julle libs nou? Waar is julle betogers en mense nou wat altyd PRO betogings is en altyd so op MENSEREGTE aandring? WAAR WAS HAAR MENSEREGTE??